Natalie Imbruglia

Natalie Jane Imbruglia (Sydney, 4 de febraro 1975) ła ze na cantautora e atora austrałiana de orizene italianacfr. Artist Direct: Natalie Imbruglia cfr. Rockol.it: Natalie Imbrugliacfr. MTV.it: Natalie Imbruglia 

Come cantante, ła ze in atività da ła segonda metà dei ani novantacfr. Allmusic: Natalie Imbruglia - Biographycfr. Todo Música: Natalie Imbrugliacfr. Discogs: Natalie Imbruglia : ła ga publegà sincue àlbun, vałe a dir Left of the Middle (1997), White Lilies Island (2001), Counting Down the Days (2005), Glorious: The Singles 1997-2007 (2007) e Come to Life (2009)., e ła se ga azudegà vari premi muzegałi.
Intra' łe so canson pì famoze, a recordemo Torn, Wrong Impression, That Day, Counting Down the Days e Want.cfr. Allmusic: Natalie Imbruglia - Songs

Prima de deventar cantante, ła ga ezordìo come atora ai inisi dei ani novanta inte ła soap opera Neighbours.cfr. IMDb.it: Natalie Imbruglia cfr. IMDb.com: Natalie Imbruglia - Biography Senpre come atora, ła ga avudo anca un roło inte'l sinema, senjatamente inte'l film  Johnny English  (2003), a'l fianco de Rowan Atkinson.

 Biografia 

 I scominsi: ła publisità e ła soap opera 
Fìa de un emigrante de Lipari (Elliot Imbruglia) e de na dona austrałiana (Maxene Anderson), Natalie Imbrulia''' łs nase a Sydney e ła crese a Berkeley Vale. Co ła ga sincue ani ła ciapa łesion de dansa jazz e drioman anca de tip tap e de bałeto,
A sèdeze ani ła zbandona ła scoła e ła se trasferìse a Sidney sercando de emerzer inte'l mondo de'l spetacoło,

L'ezordio el ze stà come testimonial publisitario de na goma da mastegar japoneza. A l'età de 17 ani ła ze conosesta parchè ła deventa interprete de na soap opera un mucio famoza in Austrałia Neighbours (indove ze prezenti anca Kylie Minogue e Holly Valance. El só ròło el zera secondario cusì ła ze stà scriturà soło che par do setemane, parò visto el gran suceso avesto i autori i ga desidesto de darghe na parte pì de rimarco. El zera un parìodo pìtosto bon par eła, parò, ła se gà mostrà non tanto contenta de ła vita che ła jera drìo viver e indrioman ła gà dichiarà cusì: "A so grata a cuanti me gà dà l'ocazion de far l'atora. Go conosesto tanta zente, go podesto vadanjàr un mucio e conprarme vestìi de voga. Ma presto chel tipo de fama el ga perdesto el só fasìno. Do ani de cheła vita e no me conosevo più, a jero deventà àcida".

 Cariera muzegałe 
Ła se trasferìse cusì a Londra indove ła ga da rescomisiàre da zero. Łe robe no va ben avendo anca problemi finansiari par pagarse l'afito.
Intanto ła gà tacà scrivare canson e, come obietivo, ła se prefisa de no restare inte ła cavedałe ingleze.
Drioman ła vien notà da na major muzicałe.
Come provìn i ghe fa cantar ła canson Torn, che drìoman sarà el so primo suceso al seguito del cuało ła sotoscrivarà un contrato coła compagnìa.

 1997 - Left of the Middle 
Int'l 1997 ła insìde el so primo àlbun, Left of the Middle, che ghe gà fato otegnìr vari premi. Ła xe stà mensionà anca a 3 Grammy Award, ma sensa vitorie. El disco gà avesto un otimo suceso e anca inte i Stati Unii dove xe intrà in top ten vinsendo 2 dischi de platino. A liveło mondiałe el disco gà sorpasà i 8 miłioni de copie. El singoło de slanso ze stà Torn che in poco deventa na hit trazmesa dapartuto; in Gran Bretanja ła razonze el segondo posto, mentre inte i USA el ze restà el singoło pì sonà da łe radio par dieze setemane de seguito. Anca oncò ła ze recordà cofà una de łe canson sìnboło de i ani novanta. Vien estraesti altri sìngołi Big Mistake, Wishing I Was There e Smoke che gavarà un bon suceso, ma che de seguro no podéa esar aconparà a Torn. Intanto Natalie ła pareciava el segondo àlbun, ma prima che'l fuse publegà ła ga cołaborà a serte canson, serte cołone sonore de Stigmate, co ła canson Identify (scrivesta da Billy Corgan dei Smashing Pumpkins, usìa cofà singoło, ga avesto anca un videoclip) e Go, ła ga insidesto na canson par beneficensa (It's Only Rock and Roll) e ła ga cołaborà a l'àlbun Reload de Tom Jones.

 2001 - White Lilies Island 
Inte'l 2001 A ze venjùo fora el só segondo àlbun, White Lilies Island. A l'interno A se cata temàdeghe pì sentràe so ła serietà che so ła spensieratesa de'l scominsio. El disco no'l ga razonzesto boni rezultadi, soratuto inte i USA, White Lilies Island el ze comuncue riusìo a véndar 2 miłion de copie. I sìngołi tirài zó da 'sto àlbun i zera That Day, Wrong Impression e Beauty On the Fire. I primi do singołi i ga avesto boni rezultadi in Gran Bretanja (ma no cusì tanti inte i USA), mentre el terso el ze pasà doboto inoservà. Intanto A ze canbià un mucio anca el look. Senpre inte'l steso ano ła łaora par ła cołona sonora de'l film Y tu mama también (2001), mentre inte'l 2002 par Mr. Deeds (2002). Senpre inte'l 2002 ła deventa uno de i volti de L'Oreal.

Dopo l'esperiensa inte ła soap opera Neighbours, inte'l 2003 ła riese ad aver na parte inte'l film de Peter Howitt, Johnny English e a otènjer un discreto suceso come atora. El film rico de bàgoło ed efeti speciałi conprende un cast spetacołozo, tra cui Rowan Atkinson e John Malkovich.

 2004-2007 - Counting Down the Days e Glorious 

inte'l 2006 ła Imbruglia ła se ga inpenjà diversamente co "Il Fondo dell'ONU per i Popoli" (UNFPA) par jutare ła reserca so ła fistola. Inte łe diverse intarviste ła ga trancuiłizà i fan informandołi che ła sarìa tornà a publegar àlbun e, se'l cazo, de i film come atora.

El só nuovo singoło Glorious, prezentà in anteprima a łe Finałi de Verona de'l Festivalbar, el vinse el premio "Speciałe". El singoło el otien un suceso scadente, siben el riva a pozision de na serta rełevansa (n.23 inte ła clasifega ingleze e n.13 inte ła clasifega mondiałe).

El 10 de setenbre 2007 A vien fora ła só prima rancura, Glorious: The Singles 1997-2007. Ła rancura no ła otien gran sucsso soratuto a cauza de ła poca promosion, dovesta a'l fato che ła cantante inte'l steso parìodo ła zera drio preparàr el divorsio da só marìo.

El 10 de novenbre 2007 inte łe sałe itałiane vien fora el film de anemasion Winx, il segreto del regno perduto de Iginio Straffi co protagoniste łe famoze fadine oramai séłebri anca inte'l mondo. Natalie ła aceta de scrivar e cantar el tema prensipałe par el film, All the Magic. Ła canson vien po' inserìa inte ła cołona sonora orizenałe de'l film publegà da Epic Sony.

 2009 - 2010 -Come to Life e cariera del sinema 
Natalie gheva rivełà zà inte el disenbre 2008, el novo disco Come to Life venjesto fora inte l'otobre de'l 2009.http://www.natalieimbruglia.com/releases.php?id=5 . Se trata de na vera revołusion par ła cantante, in cuanto ze stà produzesto da ła caza discogràfega fondà da ła Imbruglia dopo aver łasà ła Sony. El ze stà antisipà dal sìngoło Want, de otimo suceso in Italia, andove el riva a ła cuarta pozision de ła clasifega dei sìngołi pì vendùi, ma dełudente inte i altri Paezi. El segondo ed ùltemo sìngoło, Scars ze stà rełasà ne l'istà 2010.
Alcune de łe canson de sto àlbun ze stà scriveste da Chris Martin, leader dei Coldplay.Informazione tratta dall'intervista rilasciata a Sport Week, supplemento della Gazzetta dello sport, del 3 ottobre 2009, pag. 76. Par el momento (dal 2010) ła cantante, gà mołà ła cariera muzegałe par dedicarse a cueła de'l sinema.

 Vita privada 
Ła ze stà spozà da'l 2003 al 2008 co Daniel Johns, cantante de i Silverchair Daniel Johns co na serimonia so ła spiaja in Australia. I do i ga vivesto insenbre a Windsor, Berkshire, Renjo Unìo, so na ìzoła ciamà "White Lilies" che drioman ła ze deventà el nome de'l segondo àlbun, ed a Newcastle, Austrałia. El 4 de zenaro, 2008 Imbruglia e Johns i ga anunsià publegamente el só divorsio, ła cui cauza prinsìpałe de rotura ze stada ła distansa.
Natalie gà anca dichiarà de aver soferto de patùrnia dopo el repentino suceso avesto e da'l stress conseguente a cui no ła zera abituada.

 Discografia 

 Àlbun 
 1997 - Left of the Middle 2001 - White Lilies Island 2005 - Counting Down the Days 2007 - Glorious: The Singles 1997-2007 2009 - Come to Life Singołi 
 1997 - Torn 1998 - Big Mistake 1998 - Wishing I Was There 1998 - Smoke 1999 - Identify 2001 - That Day 2002 - Wrong Impression 2002 - Beauty on the Fire 2005 - Shiver 2005 - Counting Down the Days 2007 - Glorious 2009 - Want 2010 - Scars Filmografia 
 Neighbours - soap opera, 125 puntate (1992-1994)
 Law of the Land - serie TV, 1 ep. (1997)
 Johnny English, regia de Peter Howitt (2003)
 Closed for Winter, regia de James Bogle (2009)
 Legend of the Lost Tribe, regia de Peter Peake - cortometrajo (TV), voxe (2002)

 Programi tełevizivi 
 The X Factor'' (2010)

Premi & riconosimenti (Lista parsiałe) 
 1998: MTV Music Video Award
 1998: MTV Europe Music Video Award
 1999: nomination al Premio Grammy inte ła categoria "Best New Artist"
 1999: nomination al Premio Grammy inte ła categoria "Best Pop Album"
 1999: nomination al Premio Grammy inte ła categoria "Best Female Vocal Performance"

 Note 

 Altri projeti 

 Linganbi foresti 

 Natalie Imbruglia - Sito uficiałe
 Natalie Imbruglia su Allmusic
 Biografia de Natalie Imbruglia  su Artist Direct
 Biografia de Natalie Imbruglia  su Sing365
 Biografia de Natalie Imbruglia su Rockol.it
 Discografia de Natalie Imbruglia su Discogs
 Scheda su Natalie Imbruglia  de l'Internet Movie Database

Categoria:Cantanti
Categoria:Cantautori
Categoria:Atori
Categoria:Nasesti inte el 1975